open-index/open-wikipedia-markdown huggingface dataset:
Solčiansky potok (prítok Bebravy)

**Solčiansky potok** je potok v Podunajskej nížine, v severovýchodnej časti okresu Topoľčany. Je to pravostranný prítok Bebravy, meria 6,3 km a je tokom V. rádu.

## Prameň
Pramení v Nitrianskej pahorkatine na severnom okraji obce Norovce, východne od Starého hája, v nadmorskej výške približne 223 m n. m. 

## Opis toku
Od prameňa tečie sprvu severojužným smerom cez intravilán spomenutej obce, v strede obce sa stáča a pokračuje juhovýchodným smerom. Následne preteká intravilánom obce Solčianky, kde sprava priberá krátky kanál vznikajúci východne od kóty 237,5 m a pod obcou priberá ďalší pravostranný kanál z lokality Olichov. Na dolnom toku ešte podteká štátnu cestu číslo 64 a zároveň oddeľuje intravilány obcí Horné Chlebany na ľavom a Dolné Chlebany na pravom brehu. Napokon vteká na územie Nitrianskej nivy, sprava sa oddeľuje vodný kanál, ktorý tečie súbežne s korytom Bebravy a ústi do Bedzianskeho potoka a južne od obce Horné Chlebany sa v nadmorskej výške 169,8 m n. m. vlieva do Bebravy.

## Referencie

Kategória:Potoky na Slovensku
Kategória:Povodie Bebravy
Kategória:Vodné toky v Nitrianskej pahorkatine
Kategória:Vodné toky v okrese Topoľčany
Delft

thumb|Radnica mesta Delft
right|thumb|Osstpoort (Východná brána)
**Delft** je mesto v Holandsku. Nachádza sa v provincií Južný Holland (Zuid-Holland), približne na polceste medzi Rotterdamom a Haagom. Počet obyvateľov je zhruba 104 533.

## Zaujímavosti
Delft je známy svojou keramickou výrobou. V centre mesta sa nachádzajú viaceré historické budovy:

* Oude Kerk (Starý kostol)
* Nieuwe Kerk (Nový kostol)
* Prinsenhof, múzeum
* Oostpoort, východná brána
* Mestská hala (radnica)

## Osobnosti mesta
* Viliam I. Oranžský (* 1533 – † 1584) 
* Louise de Coligny (* 1555 - † 1620)
* Michiel van Mierevelt (* 1567 - † 1641)
* Hugo Grotius (* 1583 - † 1645)
* Frederik Hendrik Oranžský (* 1584 - † 1647)
* Balthasar van der Ast (* 1593/4 - † 1656)
* Carel Fabritius (* 1622 - † 1654)
* Jan Steen (* 1626 – † 1679)
* Pieter de Hooch (* 1629 - † 1684)
* Jan Vermeer (* 1632 - † 1675)
* Anton van Leeuwenhoek (* 1632 - † 1723)
* Alexander Pechtold (* 1965) 
* Michaëlla Krajicek (* 1989), tenistka

## Partnerské mestá
*  Aarau, Švajčiarsko
*  Adapazarı, Turecko
*  Estelí, Nikaragua
*  Freiberg, Nemecko
*  Pretória, Južná Afrika
*  Kfar Saba, Izrael
*  Pretória, Južná Afrika

## Referencie


## Iné projekty

## Externé odkazy
* Oficiálna stránka 


Kategória:Mestá v Holandsku
Peter Lorre

**Peter Lorre** (vlastným menom **Ladislav Löwenstein**; * 26. jún 1904, Ružomberok – † 23. marec 1964, Los Angeles, Kalifornia, USA) bol známy hollywoodsky herec a režisér.

## Životopis
Narodil sa v židovskej rodine v Ružomberku. V mladom veku sa so svojimi rodičmi presťahoval do Viedne, kde absolvoval základnú a strednú školu. Tu začal aj s herectvom, keď nadviazal spoluprácu s viedenským umelcom Richardom Teschnerom. Spolu pôsobili okrem Viedne aj vo Vroclave a Zürichu. 
V roku 1920 prišiel do Berlína, kde spoznal Bertolta Brechta a účinkoval v jeho hre *[[Happy End]]*. Tu prijal svoje umelecké meno Peter Lorre.

Po nástupe nacizmu v Nemecku v roku 1933 Lorre odišiel najskôr do Paríža a neskôr do Londýna. V Londýne stretol režiséra Alfreda Hitchcocka, ktorý ho obsadil do svojho filmu *[[Muž, ktorý vedel priveľa]]* do jednej z hlavných postáv.
V roku 1935 odišiel Lorre z Londýna do Hollywoodu, kde učinkoval v sérii detektívok *[[Mr. Motto]]*. Po účinkovaní v menších filmoch prišli úspechy v podobe filmu *[[Maltézsky sokol]]* (1941) a melodrámy *[[Casablanca]]* (1942), ktorý získal štyroch Oscarov.
Po druhej svetovej vojne účinkoval v bondovke *[[Casino Royale]]* (1953) a v mnohých iných filmoch.

V osobnom živote sa mu nedarilo tak ako na striebornom plátne. Bol trikrát ženatý. Prvýkrát s Celiou Lovsky (1934 – 1945); druhýkrát s Kaaren Verne (1945 – 1950) a nakoniec s Annemarie Brenning (1953 – 1964), s ktorou mal jedinú dcéru Catharine.

## Filmografia

## Iné projekty

## Externé odkazy
* 
* 

Kategória:Filmoví herci USA
Kategória:Televízni herci USA
Kategória:Filmoví herci židovského pôvodu
Kategória:Televízni herci židovského pôvodu
Kategória:Osobnosti USA židovského pôvodu
Kategória:Osobnosti z Ružomberka
Kategória:Slovenské osobnosti židovského pôvodu
Kategória:Naturalizované osobnosti USA
Kategória:Herci, ktorí hrali Bondových darebákov
Rajčiansky potok

**Rajčiansky potok** je potok v Podunajskej nížine, na rozhraní okresov Bánovce nad Bebravou, Partizánske a Topoľčany. Je to pravostranný prítok Bebravy, meria 6,8 km a je tokom V. rádu.

## Prameň
Pramení v Nitrianskej pahorkatine južne od obce Šišov, v lokalite Lány, v nadmorskej výške približne 261 m n. m. 

## Opis toku
Od prameňa tečie sprvu juhovýchodným smerom, južne od obce Chudá Lehota tečie potom na krátkom úseku smerom na východoseverovýchod a ďalej tečie k osade Choseň na východojuhovýchod. Pod osadou pokračuje na krátkom úseku juhovýchodným smerom, potom sa prechodne stáča na juh a z pravej strany priberá prítok z lokality Gazdovský Visolán. Ďalej tečie juhojuhovýchodným smerom k obci Rajčany, v obci sa stáča na juhovýchod, preteká intravilánom obce a v obci tiež podteká štátnu cestu č. 64. Napokon vteká na územie Nitrianskej nivy a juhovýchodne od Rajčian sa v nadmorskej výške cca 171 m n. m. vlieva do Bebravy.

## Referencie

Kategória:Potoky na Slovensku
Kategória:Povodie Bebravy
Kategória:Vodné toky v Nitrianskej pahorkatine
Kategória:Vodné toky v okrese Bánovce nad Bebravou
Kategória:Vodné toky v okrese Partizánske
Kategória:Vodné toky v okrese Topoľčany
Kategória:Chudá Lehota
Kategória:Norovce
Kategória:Livinské Opatovce
Kategória:Nadlice
Kategória:Rajčany
Meshuggah

**Meshuggah** je švédska metalová (Extrémny metal/ Extreme metal)  skupina, ktorá existuje od roku 1987. Názov skupiny znamená v hebrejčine „šialený“.

## História a tvorba
V ranej tvorbe boli thrashmetaloví Meshuggah ovplyvnení hlavne skupinou Metallica. Neskôr si skupina vytvorila osobitný štýl hrania, ktorý pozostáva z často iného taktovania ako 4/4. Každý nástoj hrá iné netypické a nepravidelné hudobné metrum a tým je hudba skupiny Meshuggah atypická, originálna, silne chaotická, komplikovaná, technicky prepracovaná, ale nesympaticky repetatívno znejúca sluchu prostého poslucháča. Žánrovo môžeme túto kapelu zaradiť k žánru extrémny  technický a progresívny metal, thrash metal ,ba až death metal, groove metal v ich neskoršej tvorbe.

Po albumoch *Destroy Erase Improve* a *Chaosphere* prišli s nápadom svoj hutný zvuk ešte vylepšiť. Sú jedinou známou skupinou hrajúcou na osemstrunových gitarách, ktoré boli špeciálne vyrobené pre gitaristov z Meshuggah. Album *Nothing *z roku 2006 a *Catch 33* bol nahrávaný so hlboko podladenými 8 strunovými gitarami značky Ibanez. 

*Bubeník Haake spolupracoval pri tvorbe bubeníckeho softwaru Drumkit from hell. Bicie na albume *Catch 33* boli nahrávané práve týmto softwarom.

*V dnešnej dobe je ich osobitný štýl hudby veľmi často napodobňovaný aj rôznymi rockovými a metalovými skupinami ako Tool, Lamb of God, Lacuna Coil, Deftones alebo God Forbid. Meshuggah sú uznávaný aj jazzovo-etno eklektickou skupinou Estradasphere.

*V marci roku 2008 Meshuggah dávajú do pozornosti dlhoočakávaný nový radový album *ObZen* ktorý uvádza pilotný singel „Bleed“.

## Aktuálna zostava
*Jens Kidman – vokály
*Fredrik Thordendal – hlavná gitara
*Mårten Hagström – druhá gitara
*Tomas Haake – bicie, texty, hovorené slovo
*Dick Lövgren – basgitara

## Bývalí členovia
*Gustaf Hielm
*Peter Nordin
*Niklas Lundgren

## Diskografia
* *[[Psykisk Testbild]]* (EP, 1989)
* *[[Contradictions Collapse]]* (1991)
* *[[None]]* (EP, 1994)
* *[[Destroy Erase Improve]]* (1995)
* *[[Chaosphere]]* (1998)
* *[[Nothing]]* (2002)
* *[[I (EP)|I]]* (EP, 2004)
* *[[Catch Thirtythree]]* (2005)
* *[[ObZen]]* (2008)
* *[[Koloss]]* (2012)
* *The Violent Sleep of Reason* (2016)
* *Immutable* (2022)

## Iné projekty

## Externé odkazy
* oficiálna webstránka
* 

Kategória:Thrashmetalové hudobné skupiny
Kategória:Švédske heavymetalové hudobné skupiny
Džed

**džed** () je staroegyptský hieroglyf, symbol stability. Zobrazuje chrbticu boha Usíreho, hlavne ako **banebdžet** („ba pána Džedetu“). Džedu je egyptský názov pre mesto Busiris, stredisko kultu boha Usíreho. Džedový stĺp je často maľovaný na spodok truhiel, kde leží chrbtica zosnulého, toto stotožní osobu s kráľom podsvetia, Osirisom. Džed tiež hrá často rolu ako symbol stability pre cestu zosnulého do posmrtného života.





Kategória:Staroegyptská mytológia
Bula

**Bula** môže byť:

* kovová pečať, pozri bula (pečať)
* listina s takouto pečaťou, pozri bula (listina)
* skrátene pápežská bula 
* v medicíne: 
** vystupujúci relatívne veľký útvar kožných vyrážok, pľuzgierov, eflorescencií, pozri bula (koža)
** zoslabnuté miesto pľúcneho tkaniva, tenkostenný mechúrik vyplnený vzduchom, pozri bula (pľúca)
* rieka v Čuvašsku, pozri Bula (rieka)
* mesto v Guinei-Bissau, pozri Bula (mesto)
Bula (pečať)

thumb|Zlatá bula Karola IV. z r.1356
**Bula** (lat. bulla) je pečať z kovu (niekedy sa tak označuje aj vosková pečať). V minulosti sa vyskytovala spravidla ako obojstranná kovová pečať zavesená na pletencoch farebných hodvábnych vláken, alebo na konopnom povrázku ako prostriedok zaručujúci hodnovernosť stredovekých listín. 

Najčastejším kovom, z ktorého bola zhotovená, bolo zlato, v pápežskej kancelárii olovo. Olovené buly bývali plné, zlaté sa skladali z tenkých plieškov, často iba strieborných a pozlátených, ktoré boli vnútri vyplnené voskom. 

Spečaťovanie významných a slávnostne a často skvostne vyhotovených listín *zlatou pečaťou - bulou* sa najskôr používalo v Byzancii a už koncom prvého tisícročia sa rozšírilo aj do západnej Európy. V Uhorsku prvé zlaté buly pochádzajú z poslednej štvrtiny 12. storočia.

V prenesenom slova zmysle sa volajú bulami aj listiny nesúce na znak hodnovernosti kovovú pečať - pozri bula (listina).

## Ďalšia literatúra
* 

Kategória:Dejiny práva
Kategória:Sfragistika
Sítenský potok

**Sítenský potok** je potok v severnej časti Podunajskej nížiny, na území okresov Partizánske a Bánovce nad Bebravou. Je to ľavostranný prítok Hydiny, meria 4,8 km a je tokom VI. rádu.

## Prameň
Pramení v Nitrianskej pahorkatine, v časti Bánovská pahorkatina, na juhojuhovýchodnom svahu Viechy (324 m n. m.) v nadmorskej výške približne 290 m n. m. 

## Opis toku
Od prameňa tečie najprv na juhojuhovýchod, v lokalite Sítenie vytvára oblúk vypnutý na východ, potom tečie na juhozápad, severne od kóty 246,7 m sa ďalej stáča západným smerom. Z pravej strany priberá prítok (2,7 km) prameniaci východne od Širokej (329,8 m n. m.) a pokračuje západojuhozápadným smerom. Medzi osadami Čaltice a Trebašovce, východoseverovýchodne od obce Ostratice, sa v nadmorskej výške 189,8 m n. m. vlieva do Hydiny.

## Referencie

Kategória:Potoky na Slovensku
Kategória:Povodie Bebravy
Kategória:Vodné toky v Nitrianskej pahorkatine
Kategória:Vodné toky v okrese Bánovce nad Bebravou
Kategória:Vodné toky v okrese Partizánske
Kategória:Skačany
Kategória:Nedašovce
Kategória:Ostratice
Deň pí

**Deň pí** () a **Deň približujúci sa pí** () sú dva dni, kedy sa oslavuje matematická konštanta π (pí). Deň pí sa oslavuje 14. marca (podľa amerického zapisovania dátumu 3/14), pretože pí sa všeobecne zaokrúhľuje na hodnotu 3,14. Niekedy sa oslavuje 14. marca o 13:59 (1:59 poobede), všeobecne známe ako „Minúta pí“. Ak sa pí zaokrúhli na sedem desatinných miest, vznikne 3,1415926 a „Pí sekunda“ sa teda oslavuje presne 14. marca o 13:59:26 (1:59:26 poobede). Deň približujúci sa pí sa môže oslavovať v rôznych dátumoch, najčastejšie 22. júla (22/7 v európskom spôsobe zapisovania dátumu – najznámejšie zaokrúhlenie pí). 14. marec tiež pripadá na narodeniny Alberta Einsteina. 

Prvá oslava Dňa pí sa konala v Exploratóriu v roku 1988, so zamestnancami a ľuďmi idúcimi okolo jedného z ich okrúhleho priestranstva, ktorí potom jedli ovocné torty; toto múzeum odvtedy pridalo do svojho Pí menu aj pizzové koláčiky (slovo *pi* pre π a *pie* pre koláč sa v angličtine vyslovujú rovnako). Zakladateľom Dňa pí, „Princ Pí“, je Larry Shaw, ktorý už síce nepracuje v Exploratóriu, ale stále pomáha s oslavami. Nedávno () tiež pridali oslavy Dňa pí do virtuálnej hry Second life.

[thumb|right|alt=Pi Pie at Delft University|Pí koláč (''pi pie'') na [Delft University|Delft Univerzite.]]

Massachusettský technologický inštitút (MIT) často rozosiela na Deň pí potvrdenia o prijatí do Inštitútu doručované budúcim študentom.

Oslavované „Dni približujúce sa k pí“ môžu pripadnúť na tieto dátumy:

* 27. február: Zem prešla približne 1 radián zo svojej obežnej dráhy od Nového roka,
* 14. marec: najznámejšie zaokrúhlenie pí (3,14),
* 22. júl: 22/7 vo väčšine formátu dátumu, niekdajšie zaokrúhlenie pí,
* 10. november: 314-ty deň v roku (v priestupnom roku sa oslavuje 9. novembra),
* 21. december, 1:13 poobede: 355-ty deň v roku (v priestupnom roku pripadá na 20. december), oslavovaný o 1:13 poobede, pretože čínske zaokrúhlenie pí malo hodnotu 355/113.

## Referencie

## Externé odkazy
po anglicky:
* Stránka Exploratória o Pí
* Ako oslavovať Deň Pí
* Piday.org Oficiálna stránka 14. marca
* Plagát ku Dňu Pí od Albion College 

Kategória:Dni
Miezgovský potok

**Miezgovský potok** je potok v severnom výbežku Podunajskej nížiny, vo východnej časti okresu Bánovce nad Bebravou. Je to pravostranný prítok Hydiny, meria 5,3 km a je tokom VI. rádu.

## Prameň
Pramení v Nitrianskej pahorkatine, v časti Bánovská pahorkatina, západne od Ostrého vrchu (460,8 m n. m.) v lokalite Vinohrádok, v nadmorskej výške približne 290 m n. m. 

## Opis toku
Od prameňa tečie západojuhozápadným smerom do obce Miezgovce, kde sa stáča viac západným smerom a preteká intravilánom obce. Pod obcou sa stáča juhozápadným smerom, sprava priberá z juhozápadného svahu Krížnic (306,1 m n. m.), prechodne tečie na juh a potom na juhojuhovýchod. Napokon ešte preteká okrajom intravilánu obce Brezolupy, podteká štátnu cestu č. 9 a juhojuhovýchodne od tejto obce sa v nadmorskej výške cca 208,5 m n. m. vlieva do Hydiny.

## Referencie

Kategória:Potoky na Slovensku
Kategória:Povodie Bebravy
Kategória:Vodné toky v Nitrianskej pahorkatine
Kategória:Vodné toky v okrese Bánovce nad Bebravou
Kategória:Miezgovce
Kategória:Brezolupy
Pravotický potok

**Pravotický potok** je potok v severnom výbežku Podunajskej nížiny, prevažne v juhovýchodnej časti okresu Bánovce nad Bebravou. Na dolnom toku vytvára hranicu medzi okresmi Bánovce nad Bebravou na pravom a Partizánske na ľavom brehu, oblasť ústia leží už v okrese Partizánske. Je to ľavostranný prítok Bebravy, meria 6,8 km a je tokom V. rádu.

## Prameň
Pramení v Nitrianskej pahorkatine, v časti Bánovská pahorkatina, juhozápadne od obce Brezolupy pri štátnej ceste č. 9, v nadmorskej výške približne 255 m n. m. 

## Opis toku
Najprv tečie juhojuhovýchodným smerom, následne sa stáča a severojužným smerom preteká intravilánom obce Pravotice. Pod obcou tečie prechodne na juhozápad, sprava priberá Dendeš a pokračuje juhojuhozápadným smerom. Severne od Malých Ostratíc sa stáča na juhozápad, preteká okrajom intravilánu obce, pričom podteká najprv cestu II. triedy č. 592 a potom aj železničnú trať Trenčín – Chynorany. Napokon už tečie územím Bebravskej nivy, kde tečie na krátkom úseku na juh, už územím okresu Partizánske, potom sa stáča na juhozápad, preteká lokalitou Pažitie a koryto potoka križuje Rybiansky kanál. Západne od Ostratíc sa v nadmorskej výške cca 181 m n. m. vlieva do Bebravy.

## Referencie

Kategória:Potoky na Slovensku
Kategória:Povodie Bebravy
Kategória:Vodné toky v Nitrianskej pahorkatine
Kategória:Vodné toky v okrese Bánovce nad Bebravou
Kategória:Brezolupy
Kategória:Pravotice
Kategória:Rybany
Kategória:Ostratice
Kategória:Livina (obec)
Asafa Powell

**Asafa Powell** (* 23. november 1982, St. Catherine, Jamajka) je jamajský šprintér na 100 m mužov. Osobný rekord 9,72 s sa mu podarilo zabehnúť raz.

## Vrcholové podujatia
### Osaka 2007
Na MS v atletike 2007 zabehol čas 9,95 vo finálovom behu a získal bronzovú medailu. Za víťazom Tysonom Gayom zaostal o 11 stotín sekundy.

### Peking 2008
Na Letných olympijských hrách 2008 v Pekingu vyhral v štafetovom behu na 4x100 metrov. Bežal v semifinále aj vo finále. Vo finále bol členom štafety, ktorá zabehla svetový rekord (37,10 s).Asafa zabehol posledný úsek(letmo) za 8.73.
Asafa Powell je tretí najrýchlejší šprintér vôbec.
Zabehol päťdesiatpäť 100 metrových šprintov pod desať sekúnd a prekonal tým Maurice Green, ktorý ich zabehol 53.
V sezóne 2009 chce prelomiť a podať dobrý výkon MS v Berlíne (15-23 August)

## Externé odkazy
* oficiálna webstránka  
* Asafa Powell na iaaf.org

 

Kategória:Jamajskí bežci na 100 m
Kategória:Jamajskí bežci na 200 m
Kategória:Bývalí držitelia svetových rekordov
Kategória:Jamajskí olympijskí víťazi
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Kategória:Atléti na Letných olympijských hrách 2016
Belgický frank

[thumb|280px|5 frankov 1865, [striebro, Leopold II.]]
**Belgický frank** bola mena používaná v Belgicku, od roku 1832 do 1. januára 1999, kedy bola nahradená eurom. Mince sa použivali do 28. februára 2002

Používané boli nasledovné nominálne hodnoty mincí: 25, 50 centimov, 1, 5, 20, 50 frankov. Bankovky: 100, 500, 1000, 10000 frankov

## Kurz
* 1€ = 40,3399 BEF
* 1 BEF = 1 luxemburský frank od roku 1922

## Iné projekty

## Externé odkazy
* Belgický frank - Historické bankovky Belgicka   

Kategória:Ekonomika v Belgicku
Kategória:Meny v Európe
Kategória:Meny nahradené eurom
Dendeš

**Dendeš** je potok v severnom výbežku Podunajskej nížiny, v juhovýchodnej časti okresu Bánovce nad Bebravou. Je to pravostranný prítok Pravotického potoka, má dĺžku 3,1 km a je tokom VI. rádu.

## Prameň
Pramení v Nitrianskej pahorkatine, v časti Bánovská pahorkatina, západne od obce Brezolupy na južnom okraji Starého hája, v nadmorskej výške približne 276 m n. m. 

## Opis toku
Od prameňa tečie najprv juhojuhovýchodným smerom cez lokalitu Za magistrálou a podteká štátnu cestu č. 9. Západne od obce Pravotice tečie na krátkom úseku prechodne juhojuhozápadným smerom, potom sa opäť stáča na juhojuhovýchod. Do Pravotického potoka ústi juhojuhozápadne od spomenutej obce v nadmorskej výške cca 205 m n. m. Nepriberá žiadne prítoky.

## Referencie

Kategória:Potoky na Slovensku
Kategória:Povodie Bebravy
Kategória:Vodné toky v Nitrianskej pahorkatine
Kategória:Vodné toky v okrese Bánovce nad Bebravou
Kategória:Brezolupy
Kategória:Dolné Naštice
Kategória:Pravotice
Ankh

**Ankh** (anglický prepis slova anch) môže byť:
* počítačová hra z roku 2005, pozri Ankh (počítačová hra)
* fiktívna rieka v románoch Terryho Pratchetta

## Pozri aj
*
*
*AnkhSVN
Luxemburský frank

**Luxemburský frank** bola mena používaná v Luxembursku. 1. januára 2002 bola nahradená eurom.

vpravo|250px

## Kurz

*1 euro = 40,3399 LUF
*1 LUF = 1 belgický frank od roku 1922

Mince:25 centimov,1,5,20,50 frankov

Bankovky:100,1000,5000 frankov

Kategória:Ekonomika v Luxembursku
Kategória:Meny v Európe
Kategória:Meny nahradené eurom
Živa (časopis)

**Živa** je najstarší český populárnovedecký časopis, ktorý prináša informácie prevažne z oblasti biologických vied.

Časopis založil v roku 1853, s cieľom popularizovať prírodné vedy, Jan Evangelista Purkyně a vychádza nepretržite do súčasnosti. Spočiatku vychádzal pod záštitou Československej akadémie vied, od zániku Česko-Slovenska pod záštitou Akademie věd České republiky. Vydáva ho vydavateľstvo Academia.

## Externé odkazy
* Oficiálna stránka 
* Archívne čísla časopisu Živa  
* Článok o Žive 

Kategória:Časopisy v Česku
Kategória:Entomologické časopisy
Kategória:Vedecké časopisy
Králik domáci

**Králik domáci** je domestikovaná forma európskeho králika divého (*Oryctolagus cuniculus*). Chová sa ako úžitkové zviera na mäso a kožušinu alebo ako domáci spoločník.

Králiky sa na rozdiel od zajacov rodia bez kožušiny a so zlepenými očkami. Zatiaľ čo malé zajace vychádzajú z brlohu už ako 2 až 3 dňové, králiky ostávajú až 2 týždne v nore.

Sfarbenie králika je veľmi rozmanité. Môžu byť biele, hnedé, čierne, sivé, ryšavé, pieskové alebo strakaté.

Niektoré plemená králikov, najmä tých výstavných, sú veľmi cenné. Čistokrvné plemená majú hodnotu až 300 eur. Známym druhom je veľký anglický strakáč. Na chrbte má charakteristickú čiernobielu kresbu a na ľavom líci má okrúhlu čiernu škvrnku.

Králiky sa podľa veľkosti rozdeľujú na minikráliky, malé plemená, stredné plemená a veľké alebo obrie plemená. Minikráliky sú vhodné aj na bytový chov a sú obľúbeným spoločníkom najmä u malých detí, zatiaľ čo obrie plemená sa chovajú výlučne pre mäso a kožušinu, možno ich pomerne ľahko chovať v domácich chovoch. Biele králičie mäso obsahuje v porovnaní s ostatnými domácimi zvieratami najmenej cholesterolu.

Králiky sa dožívajú 5 až 10 rokov. Ale mnohé zomierajú omnoho mladšie na mor – prenosnú  infekčnú chorobu šíriacu sa povetrím, schopnú rýchlo usmrtiť veľké populácie králikov naraz. Proti moru sa dá očkovať, no očkovanie nie je veľmi spoľahlivé, lebo každý rok vznikajú nové typy morov, na ktoré už staré očkovacie protilátky nestačia.

## Slovenské národné plemená králikov

* Holíčsky modrý králik
* Liptovský lysko
* Nitriansky králik
* Slovenský sivomodrý rex a Zdrobnený slovenský sivomodrý rex
* Slovenský pastelový rex a Zdrobnený slovenský pastelový rex
* Zemplínsky pastelový králik 
* Zemplínsky rex
* Štrbský gepardí králik a Štrbský gepardí rex
* Zoborský králik
* Chrabranský králik

## České národné plemená králikov
* český strakoš
* moravský modrý králik
* český albín
* český luštič
* moravský biely hnedooký

## Iné projekty


Kategória:Zajacovité
Rudolf Friml

**Rudolf Friml**  (* 2. december 1879, Praha, Česko – † 12. november 1972, Los Angeles, Kalifornia, USA) bol americký klavirista a hudobný skladateľ českého pôvodu, jeden zo zakladateľov amerického hudobného divadla.

## Život
Pochádzal z chudobnej rodiny, jeho otec bol pekárom. V detstve preukázal mimoriadne hudobné nadanie. Už ako 10-ročnému mu vyšla prvá hudobná skladba tlačou *(Barkarola pre klavír)*. Po získaní štipendia začal študovať na pražskom konzervatóriu kompozíciu u Antonína Dvořáka. Po absolvovaní sprevádzal na klavíri huslistu Jána Kubelíka na turné po celej Európe a v roku 1901 vystúpili aj v USA. V roku 1906 podnikli turné do USA po druhýkrát. Friml sa vtedy v Amerike usadil a začal sa venovať komponovaniu. Po prvých neúspechoch a ťažkostiach získal v roku 1912 prvý veľký úspech vďaka svojej operete *The Firefly (Svätojánska muška)*. Potom však nasledovalo obdobie iba priemerných operiet. Až dvadsiate roky znamenali vrcholné obdobie jeho kariéry, keď skomponoval svoje tri najvýznamnejšie a dodnes nestarnúce operety. V roku 1924 v spolupráci s básnikmi Oscarom Hammersteinom a Ottom Harbachom napísal svoju najslávnejšiu operetu *Rose Marie*. O rok neskôr dosiahol veľký úspech jeho *The Vagabond King (Kráľ tulákov)* a v roku 1928 tretia opereta *Traja mušketieri*. V roku 1937 sfilmovali *The Firefly* a Friml skomponoval do filmu známu *The Donkey Serenade (Osliu serenádu)*.

Okrem operetnej a piesňovej tvorby skladal aj inštrumentálne diela pre symfonický orchester.

## Tvorba
* The Firefly *(Svätojánska muška)*,(1912)
* High Jinks (1913)
* Katinka (1915)
* The Peasant Girl (1915) – ako spoluautor.
* Kitty Darlin (1917)
* Sometime (1918)
* Glorianna (1918)
* Tumble In (1919)
* June Love (1921)
* Ziegfeld Follies of 1921 – ako spoluautor.
* Cinders (1923)
* Ziegfeld Follies of 1923 – ako spoluautor.
* Rose-Marie* (1924)
* The Vagabond King, *Kráľ tulákov*(1925)
* Ziegfeld's Revue "No Foolin'"* (1926)
* The Wild Rose, *[[Divoká ruža]]* (1926)
* White Eagle, *[[Biely orol]]* (1927)
* The Three Musketeers (1928)
* Luana (1930)
* Music Hath Charms (1934)

### Inštrumentálne diela
* *České tance op.29*
* *Bohemian Suite op.60*
* *Russian Suite op.83*
* *Round the World Symphony* a iné.

## Externé odkazy
* Brodwayská databáza

Kategória:Hudobní skladatelia USA
Kategória:Osobnosti z Prahy
Oryctolagus

::*Ľudovo sa výrazom "divý králik" niekedy označuje zajac poľný (lat. Lepus europeus), pozri [[zajac poľný]].*

**Oryctolagus**, po slovensky králik, je rod dvojitozubcov s jediným druhom **králik divý** (staršie: **králik obyčajný**, staršie alebo mimo taxonómie: **divý králik**, ľudovo alebo staršie: **králik**; lat. *Oryctolagus cuniculus* L. 1758). Jeho domestikovaná forma sa volá králik domáci. 

Pochádza z južnej Európy, po ústupe zaľadnenia po poslednej ľadovej dobe sa rozšíril do celej Európy. V súčasnosti boli introdukovaný do všetkých svetadielov (okrem Antarktídy). Výskyt na Slovensku bol doložený na 24,3 % územia.

## Rozšírenie na Slovensku
Zo 429 mapovacích kvadrátov DFS sa celkovo vyskytol v 105 (24,3 % rozlohy Slovenska, do roku 1964 len v 18, 4,2 %) v nadmorských výškach 100 –  (kopec Dubeň, Žilina).

## Spôsob života
Zdomácnená forma králika, tzv. králik domáci, sa chová ako úžitkové zviera na mäso a kožušinu alebo ako spoločník. Váži do . V prírode sa dožíva veku 1 – 2 rokov, v zajatí však 8 – 10 rokov. Králiky žijú v podzemných norách, ich mláďatá sa rodia holé a slepé.

## Referencie

## Iné projekty

Kategória:Zajacovité
Kategória:Ohrozené druhy
Kategória:Cicavce na Slovensku
Višňová

**Višňová** môže byť:

* obec v Česku v okrese Jindřichův Hradec, pozri Višňová (okres Jindřichův Hradec)
* obec v Česku v okrese Liberec, pozri Višňová (okres Liberec)
* obec v Česku v okrese Příbram, pozri Višňová (okres Příbram)
* osada obce Branov v Česku v okrese Rakovník, pozri Višňová (Branov)
* prítok Liviny v povodí Bebravy, pozri Višňová (prítok Liviny)
Višňová (prítok Liviny)

**Višňová** je potok v severnej časti Podunajskej nížiny, v južnej časti okresu Bánovce nad Bebravou. Je to ľavostranný prítok Liviny, meria 6,2 km a je tokom VI. rádu.

## Prameň
Pramení v Nitrianskej pahorkatine severovýchodne od obce Pochabany v nadmorskej výške približne 265 m n. m. 

## Opis toku
Potok tečie prevažne juhovýchodným smerom cez Hlbokú dolinu, na hornom toku priberá ľavostranný prítok z lokality Za hájom a následne tečie zvlneným korytom. Na dolnom toku preteká intravilánom obce Borčany, kde sa stáča severojužným smerom a južne od obce sa v nadmorskej výške cca 193,5 m n. m. vlieva do Liviny.

## Referencie

Kategória:Potoky na Slovensku
Kategória:Povodie Bebravy
Kategória:Vodné toky v Nitrianskej pahorkatine
Kategória:Vodné toky v okrese Bánovce nad Bebravou
Kategória:Pochabany
Kategória:Veľké Hoste
Kategória:Otrhánky
Kategória:Libichava
Kategória:Pečeňany
Kategória:Šišov
Kategória:Borčany
Júl 2007

## Úmrtia
* 3. júl – Károly Ács, maďarsky píšúci juhoslovanský básnik a prekladateľ (* 1928)
* 6. júl – Milena Sedliaková, slovenská vedkyňa (* 1927)
* 12. júl – Adela Gáborová, slovenská herečka (* 1940)
* 13. júl – Ilja Zeljenka, slovenský hudobný skladateľ (* 1932)
* 20. júl – Kai Siegbahn, švédsky fyzik, nositeľ Nobelovej ceny za fyziku za prácu v oblasti laserovej spektroskopie (* 1918)
* 21. júl – Miloš Krno, slovenský spisovateľ a politik (* 1922)
* 21. júl – Mieroslav Pinka, spisovateľ pre deti, publicista (* 1929)
* 22. júl – Quido Adamec, český hokejový rozhodca (* 1924)
* 22. júl – László Kovács, hollywodský kameraman maďarského pôvodu (* 1933)
* 22. júl – Ulrich Mühe, nemecký herec (* 1953)
* 26. júl – Ernest Šmigura, slovenský herec (* 1930)
* 29. júl – Michel Serrault, francúzsky herec (* 1928)
* 30. júl – Michelangelo Antonioni, taliansky režisér (* 1912)
* 30. júl – Ingmar Bergman, švédsky divadelný a filmový režisér (* 1918)

## Astronómia

## Kozmonautika

## Politika

Kategória:2007
Roosevelt Island

thumb|Roosevelt Island

**Roosevelt Island** je úzky ostrov v East River v meste New York. Nachádza sa medzi ostrovom Manhattan na západe a mestskou časťou Queens na východe.

Rozprestiera sa asi od 46. ulice na Manhattane po 85. ulicu, je dlhý asi  a maximálna šírka je 240 metrov. Má rozlohu . Je súčasťou mestskej časti Manhattan a New York County.

Pred kolonizáciou ho pôvodní indiánski obyvatelia nazývali **Minnahononck** (niekedy býva uvádzaný ako **Minnahanock**).

V roku 2000 tu podľa sčítania obyvateľov žilo 9 520 ľudí. Podľa sčítánia v roku 2010]] sa ich počet zvýšil na 11 661.

## Referencie


## Iné projekty

## Externé odkazy
* 

## Zdroj
* 

Kategória:Manhattan
Kategória:Ostrovy Severnej Ameriky
Libichavský potok

**Libichavský potok** je potok v severnej časti Podunajskej nížiny, tečie v juhozápadnej časti okresu Bánovce nad Bebravou. Je to ľavostranný prítok Liviny, meria 5,8 km a je tokom VI. rádu.

## Prameň
Pramení v Nitrianskej pahorkatine severovýchodne od stredu obce Malé Hoste v lokalite Pavlovská, v nadmorskej výške približne 275 m n. m. 

## Opis toku
Od prameňa tečie sprvu severojužným smerom, v lokalite Slivka, severovýchodne od obce Pochabany, sa stáča a tečie juhovýchodným smerom. Pri obci Veľké Hoste tečie opätovne severojužným smerom, v lokalite Dlhé hony sa potom stáča juhovýchodným smerom. Ďalej preteká intravilánom obce Libichava a následne okrajom intravilánu obce Šišov, kde zľava priberá občasný prítok z lokality Višňov. Do Liviny ústi na okraji obce Šišov v nadmorskej výške cca 207 m n. m. Na hornom toku často vysychá.

## Referencie

Kategória:Potoky na Slovensku
Kategória:Povodie Bebravy
Kategória:Vodné toky v Nitrianskej pahorkatine
Kategória:Vodné toky v okrese Bánovce nad Bebravou
Kategória:Veľké Hoste
Kategória:Libichava
Kategória:Šišov
Šišovský potok

**Šišovský potok** je potok v severnej časti Podunajskej nížiny, tečie v juhozápadnej časti okresu Bánovce nad Bebravou. Je to pravostranný prítok Liviny, meria 2,2 km a je tokom VI. rádu.

## Prameň
Pramení v Nitrianskej pahorkatine na severnom svahu Chválova (277,4 m n. m.), v lokalite Horný Chválov, v nadmorskej výške približne 225 m n. m. 

## Opis toku
Od prameňa tečie sprvu východným smerom lesnatým prostredím, potom sa stáča a pokračuje juhovýchodným smerom odlesnenou poľnohospodárskou krajinou. Napokon preteká okrajom intravilánu obce Šišov a severozápadne od centra obce ústi v nadmorskej výške cca 210 m n. m. do Liviny. Nepriberá žiadne prítoky.

## Referencie

Kategória:Potoky na Slovensku
Kategória:Povodie Bebravy
Kategória:Vodné toky v Nitrianskej pahorkatine
Kategória:Vodné toky v okrese Bánovce nad Bebravou
Kategória:Libichava
Kategória:Šišov
Prohibícia v Kanade

**Prohibícia v Kanade** je pomenovanie pokusu z konca 19. storočia spraviť podľa zákona všetok predaj a distribúciu alkoholu v Kanade ilegálnym. Svoj vrchol dosiahol v 20. rokoch 20. storočia, keď bol v provinciách v referende zakázaný všetok dovoz alkoholu zo zahraničia.

## Vznik prohibície
Medzi najväčšie organizácie, ktoré podporovali zákaz predaja alkoholu patrili *Dominion Alliance for the Total Suppression of the Liquore Traffic* a *Women's Christian Temperance Union*. 

Niektoré legislatívne kroky na zamedzenie predaja alkoholu sa udiali už v 19. storočí. Zákon z roku 1864 umožnil jednotlivým okresom zakázať predaj alkoholu, ak sa za zákaz vysloví väčšina obyvateľov.

V roku 1898 sa uskutočnilo nezáväzné federálne referendum, ktorého sa zúčastnilo 44 % obyvateľov. Z nich 51,3 % hlasovalo za prohibíciu a 48,7 % proti. Hlasy za mali väčšinu vo všetkých provinciách s výnimkou Quebecu, kde sa 81,1 % vyslovilo proti prohibícii. Napriek väčšinovému súhlasu sa vláda premiéra *Wilfrida Lauriera* rozhodla s ohľadom na silný nesúhlas v Quebecu nenavrhnúť federálny zákon, ktorý by zaviedol prohibíciu.

Prohibícia sa počas prvých 20 rokov 20. storočia v Kanade postupne zavádzala cez zákony schválené parlamentmi jednotlivých provincií. Ostrov princa Eduarda bol prvou provinciou, ktorá zaviedla prohibíciu v roku 1900. V Alberte a Ontáriu sa zaviedla v roku 1916. V Quebecu sa v roku 1918 schválil zákon, podľa ktorého v provincii mala prohibícia začať platiť od roku 1919 až do skončenia Prvej svetovej vojny. No keďže sa vojna skončila v roku 1918, prohibícia v Quebecu nebola nikdy v platnosti.

Po skončení vojny začali jednotlivé provincie rušiť prohibičné zákony. Quebec bol prvou, keď zrušil zákon o prohibícii už v roku 1920. Poslednou bol Ostrov princa Eduarda, ktorý prohibíciu zrušil v roku 1948. V Alberte a Saskatchewane sa zrušila v roku 1924 po tom, čo sa zistilo, že je v praxi neuplatniteľná.

Po zistení, že ľuďom sa nedá zakázať piť alkohol, prívrženci zákazu alkoholu úspešne tlačili na federálnu vládu a vlády v provinciách, aby zdvihli ceny alkoholu do takej výšky, ako to len bude možné a zaviedli prísnu kontrolu predajní alkoholických nápojov.

## Externý odkaz
* Prohibícia v Kanade  

Kategória:Dejiny Kanady
Kategória:Prohibícia
Novohorský potok

**Novohorský potok** je potok v západnej časti okresu Bánovce nad Bebravou. Je to pravostranný prítok Liviny, má dĺžku 3,5 km a je tokom VI. rádu.

## Prameň
Pramení v Považskom Inovci, v podcelku Vysoký Inovec, v lokalite Mlynište v nadmorskej výške približne 500 m n. m. 

## Opis toku
Od prameňa tečie sprvu východným smerom cez lokalitu Horný Hutvárovec, potom sa stáča juhovýchodným smerom a preteká dolinou Dolná Nová hora. Následne vteká do Nitrianskej pahorkatiny, do časti Bánovská pahorkatina, tu sa najprv stáča severojužným smerom, sprava priberá prítok z lokality Ovčí salaš a k ústiu pokračuje juhojuhovýchodným smerom. Severozápadne od obce Zlatníky sa v nadmorskej výške 300,3 m n. m. vlieva do Liviny.

## Referencie

Kategória:Potoky na Slovensku
Kategória:Povodie Bebravy
Kategória:Vodné toky v Považskom Inovci
Kategória:Vodné toky v Nitrianskej pahorkatine
Kategória:Vodné toky v okrese Bánovce nad Bebravou
Kategória:Zlatníky
Rakovec (prítok Radiše)

**Rakovec** je potok vo východnej časti okresu Bánovce nad Bebravou. Je to ľavostranný prítok Radiše, má dĺžku 2 km a je tokom VI. rádu.

## Prameň
Tečie v Strážovských vrchoch, kde pramení v podcelku Nitrické vrchy, v časti Suchý, na západojuhozápadnom svahu Skaliek (558,5 m n. m.) v nadmorskej výške približne 415 m n. m. 

## Opis toku
Od prameňa tečie najprv na západ, vteká do Kšinianskej kotliny, kde tečie západoseverozápadným smerom. Tu tečie v blízkosti osady Rakovec na pravom brehu, esovito sa stáča a z pravej strany priberá prítok (324,8 m n. m.) od osady Hajšovci. Napokon sa oblúkom stáča juhozápadným smerom a južne od obce Kšinná sa v nadmorskej výške cca 297,5 m n. m. vlieva do Radiše.

## Referencie

Kategória:Potoky na Slovensku
Kategória:Povodie Bebravy
Kategória:Vodné toky v Strážovských vrchoch
Kategória:Vodné toky v okrese Bánovce nad Bebravou
Kategória:Kšinná
Kategória:Žitná-Radiša
Brusné

**Brusné** môže byť:
* obec v Česku, pozri Brusné (okres Kroměříž)
* prítok Drietomice v povodí Váhu, pozri Brusné (prítok Drietomice)
* prítok Radiše v povodí Bebravy, pozri Brusné (prítok Radiše)
* prítok Tople, pozri Brusné (prítok Tople)
Brusné (prítok Radiše)

**Brusné** je krátky potok v severnej časti okresu Bánovce nad Bebravou. Je to pravostranný prítok Radiše, meria 1,7 km a je tokom VI. rádu.

## Prameň
Tečie v Strážovských vrchoch, kde pramení v podcelku Zliechovská hornatina, v časti Kňaží stôl, na juhovýchodnom svahu Michalovho vrchu (511 m n. m.) v nadmorskej výške približne 445 m n. m. 

## Opis toku
Od prameňa tečie sprvu na krátkom úseku na východ, následne sa stáča juhojuhovýchodným smerom a sprava priberá krátky prítok. Pokračuje cez lokalitu Veľké prielohy, ďalej sa stáča juhovýchodným smerom, tesne pred ústím ešte na východ a severne od obce Radiša ústi v nadmorskej výške cca 295 m n. m. do Radiše.

## Referencie

Kategória:Potoky na Slovensku
Kategória:Povodie Bebravy
Kategória:Vodné toky v Strážovských vrchoch
Kategória:Vodné toky v okrese Bánovce nad Bebravou
Kategória:Kšinná
Kategória:Žitná-Radiša
Lobpön Cečhu

**Lobpön Cečhu Rinpočhe** (1918, Bhután - 10. jún 2003, Bangkok, Thajsko) bol veľký majster tibetského buddhizmu široko uznávaný v regióne Himalájí. Mal mnoho študentov tak na Východe, ako aj na Západe.

Ako chlapec sa stal mníchom v najväčšom kláštore Bhutánu, Phunaka Dzong. Trénoval s významnými učiteľmi hlavných škôl tibetského buddhizmu, zvlášť z línií Drugpa Kagjü a Karma Kagjü. Po stretnutí s J.S. 16. Karmapom v Bhutáne v roku 1944 sa stal jeho blízkym žiakom a prijal od neho transmisiu línie Karma Kagjü. 

## Aktivita
Lobpön Cečhu Rinpočhe pôsobil v Káthmandu v Nepále a bol kľúčovou postavou pri živení rozvoja buddhizmu v Nepále počas okupácie Tibetu Čínou. 

Bol prvým učiteľom lámu Oleho Nydahla, jedného z najaktívnejších majstrov buddhizmu na Západe, a tiež veľkou inšpiráciou pre prácu lámu Oleho pri prenose buddhizmu diamantovej cesty na Západ. 

Lobpön Cečhu Rinpočhe prišiel prvýkrát na Západ v roku 1988 na pozvanie Oleho Nydahla, kedy odovzdal učenia a transmisiu mnohým študentom. V priebehu nasledujúcich pätnástich rokov bol podporou tisíckam ľudí v Európe, Rusku a Amerike. 

V roku 1997 Lobpön Cečhu Rinpočhe založil Buddha Dharma centre, kláštor neďaleko slávnej stúpy Svájambhú v Kátmandú. 

Počas svojho života sa zasadil o vybudovanie mnohých stúp na Východe aj Západe, stavieb, ktoré symbolizujú osvietenú myseľ Buddhu. Korunným klenotom jeho produktívneho života a jeden z jeho najvzácnejších odkazov je Stúpa osvietenia v španielskej Benalmádene. Bola inaugurovaná v roku 2003, je vysoká 33 metrov (108 stôp). Dosiaľ je to najväčšia stúpa na Západe.

Lobpön Cečhu Rinpočhe umrel 10. júna 2003.

## Externé odkazy
* Krátky životopis na stránke Buddhizmu diamantovej cesty Slovenska 
* Stúpa Benalmádena 

Kategória:Tibetský budhizmus
Kategória:Tibetské osobnosti
Stredná angličtina

**Stredná angličtina** alebo **stredoangličtina** (angl. *Middle English*) je vývojová fáza angličtiny od 11./12. storočia do konca 15. storočia.

Vznikla postupne zhruba počas sto rokov nasledujúcich po normanskej invázii z roku 1066. Nahradila tzv. starú angličtinu.

Skončila sa zhruba koncom 15. storočia, kedy sa rozšíril tzv. Chancery Standard, forma londýnskej angličtiny. Tomuto šíreniu londýnskej angličtiny napomohlo zavedenie tlače v Anglicku v 70. rokoch 15. storočia Williamom Caxtonom a o niečo neskôr Richardom Pynsonom. Po strednej angličtine nasledovala tzv. nová angličtina, konkrétne tzv. raná nová angličtina.

## Zdroje

Kategória:Angličtina
José Carlos Schwarz

**José Carlos Schwarz**  (* 6. december 1949, Bissau, Guinea-Bissau – † 27. máj 1977, Havana, Kuba) bol básnik a hudobník z Guiney-Bissau. Je považovaný za jedného z najdôležitejších a najvplyvnejších hudobníkov z Guiney-Bissau.

Písal v portugalčine a francúzštine, ale spieval v kreolčine. V roku 1970 založil hudobnú skupinu "Cobiana Djazz". Po získaní nezávislosti Guinei-Bissau sa stal riaditeľom *Úradu pre umenie a kultúru* a tiež zodpovedným za mládež. V roku 1977 začal pracovať v Havane na veľvyslanectve. 27. mája toho istého roku ale zahynul pri leteckom nešťastí.

## Referencie


Kategória:Hudobníci Guiney-Bissau
Kategória:Básnici Guiney-Bissau
Kategória:Obete leteckých nehôd
Mill Rock

náhľad|Mill Rock, vľavo hore

**Mill Rock** je malý neobývaný ostrov medzi Manhattanom a časťou Queens v americkom meste New York v rovnomennom štáte. 

Nachádza sa východne od 96. východnej ulice na Manhattane, južne od ostrovov Randall's Island a Ward’s Island, kde sa spájajú East River a Harlem River. Má rozlohu .

V roku 1701 tuJohn Marsh postavil mlyn, ktorý dal ostrovu meno. V tej dobe dnešný ostrov tvorili dve časti, *Great Mill Rock* a *Little Mill Rock*.
Ostrov neskôr obsadil Sandy Gibson a založil tu farmu. 

Počas britsko-americkej vojny Američania na Veľkom ostrove vybudovali pevnôstku s dvomi delami. Opevnenie bolo súčasťou reťaze pevnôstiek chrániacich prístav v New Yorku pred loďami britského námorníctva.

V roku 1885 odstrelili ženisti americkej armády susedný skalnatý ostrovček *Flood Rock* za pomoci 136 000 kg výbušniny; bol totiž najnebezpečnejšou prekážkou lodnej doprave k ústiu *East River*. Zvyšky ostrova boli použité na spojenie Veľkého a Malého „mlynského“ ostrova.

## Referencie


## Iné projekty

## Externé odkazy
* Ostrov na www.nycgovparks.org

## Zdroj
* 

Kategória:Ostrovy Severnej Ameriky
Striebornica (prítok Radiše)

**Striebornica** je potok vo východnej časti okresu Bánovce nad Bebravou. Je to ľavostranný prítok Radiše, meria 2,9 km a je tokom VI. rádu. 

## Prameň
Pramení v Strážovských vrchoch, v podcelku Nitrické vrchy, v časti Rokošské predhorie, na juhojuhozápadnom svahu Melkovej (586,0 m n. m.) v nadmorskej výške približne 355 m n. m. 

## Opis toku
Najprv tečie severozápadným smerom, preteká rovnomennou dolinou a ďalej sa stáča západným smerom. Následne preteká rekreačným strediskom s chatovou osadou a kúpaliskom, pričom prechodne tečie na juhozápad. Potom sa esovito stáča, tečie cez ďalšiu chatovú osadu s horárňou Striebornica na ľavom brehu, stáča sa na juhozápad a vteká do výbežku Nitrianskej pahorkatiny, časti Bánovská pahorkatina. Na severnom okraji intravilánu obce Uhrovec sa v nadmorskej výške cca 245 m n. m. vlieva do Radiše. Nepriberá žiadne prítoky.

## Referencie

Kategória:Potoky na Slovensku
Kategória:Povodie Bebravy
Kategória:Vodné toky v Strážovských vrchoch
Kategória:Vodné toky v Nitrianskej pahorkatine
Kategória:Vodné toky v okrese Bánovce nad Bebravou
Kategória:Uhrovec
Viedenská univerzita

**Viedenská univerzita** (, neformálne: *Hauptuniversität*; ) je hlavná všeobecná univerzita vo Viedni. Bola založená v roku 1365 Rudolfom IV. a je to po Karlovej univerzite najstaršia univerzita v nemecky hovoriacich štátoch a po pražskej Karlovej univerzite a Jagelovskej univerzite v Krakove tretia najstaršia v strednej Európe.

## Referencie


## Externé odkazy
* Oficiálna webstránka 

## Iné projekty


Kategória:Stavby vo Viedni
Chlapčenská dvojhra na French Open 2007

**Chlapčenská dvojhra na French Open 2007** sa hrala ako súčasť French Open 2007. Súťaže sa zúčastnilo 64 hráčov, z toho 16 nasadených. Víťazom sa stal Vladimir Ignatic, ktorý vo finále porazil Grega Jonesa 6:3, 6:4.

## Nasadenie

## Výsledky
### Finále

### Horná polovica
#### Sekcia 1

#### Sekcia 2

### Dolná polovica
#### Sekcia 3

#### Sekcia 4

## Externé odkazy
*Výsledky

Kategória:French Open 2007
Was (znak)

**Was** je egyptský hieroglyf znamenajúci silu. Býva spájaný s hieroglyfmi džed (zdravie, stabilita) a anch (život). Objavuje sa ako typ palice, ktorú držia bohovia, faraóni alebo mocní úradníci.





Kategória:Staroegyptská mytológia
Kategória:Symboly
Cuvée (víno)

[náhľad|Príklad označenia "Cuvee [rímske číslice|XXVIII" na fľaši Zinfandel]]
**Cuvée** (alebo cuvee – názov používaný na anglických vínnych vinetách) je označenie zmesi vín, spravidla pripravených z niekoľkých odrôd, či niekoľkých vín z rôznych nádob.

Cuvée môže byť zmiešané z viacerých ako dvoch odrôd, vtedy sa však na vinete vyznačuje percentuálny podiel jednotlivých odrôd. Cuvée neoznačuje zmiešanie strapcov hrozna v danom pomere, ale až finálnych vín.

## Referencie


## Zdroj

Kategória:Víno
Závada pod Čiernym vrchom

**Závada pod Čiernym vrchom** je pôvodne samostatná obec v severovýchodnej časti okresu Bánovce nad Bebravou. V súčasnosti je administratívnou súčasťou obce Kšinná.

## Polohopis
Leží v Kšinianskej kotline, geomorfologickej časti podcelku Nitrické vrchy v južnej časti Strážovských vrchov. Nachádza sa v nadmorskej výške  a preteká ňou potok Závada. 

Prístupná je cestou III. triedy 1831, ktorá spája osadu cez Uhrovec s okresným mestom. Centrum Kšinnej je vzdialené približne  južne, do Bánoviec je to  juhozápadným smerom.

## Dejiny
Pôvodná obec vznikla valašskou kolonizáciou v roku 1481, patrila panstvu hradu Uhrovec. 

Osady Filov a Šebeňov Laz , ktoré sú časťou obce boli vo februári 1945 vypálené nemeckými vojakmi. Zhorelo 8 domov a 8 hospodárskych budov.

## Turizmus
Je turistickým východiskom do Nitrických vrchov a juhovýchodnej časti Zliechovskej hornatiny: 
* po  zeleno-značkovanej trase cez Capárku (924,1 m n. m.) do obce Valaská Belá
* po  modro-značkovanej trase k Chate pod Čiernym vrchom (križovatka so zeleno-značkovanou trasou Trebichavské sedlo - Čierna Lehota) a ďalej po hrebeni na Závadskú poľanu (križovatka s červeno-značkovanou trasou Kremenište - Capárka - Suchý vrch (1 027,8 m n. m.) - Rokoš (1 009,9 m n. m.) - Uhrovec).

Oblasť je známa bohatým výskytom húb. 

Na severovýchodnom svahu Plešivca (722,5 m n. m.) sa nachádzajú dva lyžiarske vleky, v ich dolnej stanici stojí turistická Chata pod Čiernym vrchom.

## Referencie

Kategória:Kšinná
Kategória:Miestne časti na Slovensku
Kategória:Obce vypálené počas druhej svetovej vojny na Slovensku
Sistrum

**Sistrum** je hudobný nástroj patriaci do skupiny bicích nástrojov, pôvodom zo starovekého Egyptu. Pozostáva z držadla a kovového rámu širokého 10–30 cm v tvare písmena U. Medzi vidlicou rámu sú na priečnej kovovej časti voľne umiestnené tenké krúžky z kovu, ktoré pri zatrasení vydávajú zvuk. Názov sistrum je odvodený zo .

V starovekom Egypte bolo sistrum považované za posvätný hudobný nástroj, ktorý sa používal pri tanci a náboženských obradoch spojených s bohyňou Hathor. Tvar vidlice sistra mal pripomínať rohy tejto kravskej bohyne. Zvuk sistra mal tiež odvracať záplavy na Níle a strašiť Sutecha. So sistrom boli zobrazované viaceré bohyne – Bastet, bohyňa tanca, osláv a radosti, a Eset, ktorá prebrala mnohé prvky Hathor.

Sistrá sa stále používajú pri obradoch v Etiópskej ortodoxnej cirkvi.

## Iné projekty

## Externé odkazy
* Sistrum (Smith's Dictionary, 1875)

## Zdroj





Kategória:Staroegyptské symboly
Kategória:Hudobné nástroje
Pokémon Diamond a Pearl

**Pokémon Diamond** (jap.: *Poketto Monsutá Daijamondo*) a **Pokémon Pearl** (jap.: *Poketto Monsutá Páru*) sú jedny z najnovších japonských Pokémon hier (4. generácia) od Nintenda pre hraciu konzolu Nintendo DS. Obsahujú mnoho nových možností pri hraní, hlavne vďaka vylepšenej konzole z novej série vreckových konzol, série Nintendo DS.

V Japonsku hry vyšli 28. septembra 2006 a na Slovensku vyšla americká verzia tejto hry **[[27. júl]]a [[2007]]**.

## Miesto a príbeh
*Diamond* a *Pearl* sa odohrávajú v poradí už v štvrtom fiktívnom regióne **Sinnoh** (jap.: *Šinó*), ktorý je kópiou severného japonského ostrova Hokkaidó. V Sinnohu sa nachádza menej môr a jazier, teda aj menej surfovania než v predošlých Pokémon hrách. Naopak je tam viac hôr, jaskýň a zasnežených oblastí. Ako to už v Pokémon hrách býva zvykom, aj v Diamonde a Pearli sa nachádza 8 štadiónov a je potrebné získať 8 odznakov na to, aby sa hráč mohol dostať do Sinnohskej ligy a aby bojoval proti Elitnej Štvorke ().

Príbeh sa začína v meste *Twinleaf*. Miestnym profesorom – odborníkom na Pokémonov je Profesor Rowan (jap.: *Doktor Nanakamado*), od ktorého hráč dostane jedného z týchto štartovných pokémonov:
* **Turtwig** (jap.: ナエトル, *Naetoru*)
* **Chimchar** (jap.: ヒコザル, *Hikozaru*)
* **Piplup** (jap.: ポッチャマ, *Potčama*)

## Externé odkazy
* Pokémon-Games.com  Oficiálna stránka 
* Serebii.net Neoficiálna stránka 
* Bulbapedia 

Kategória:Pokémon
Japantown (Vancouver)

thumb|Deti v Japantowne v roku 1927
**Japantown**, známy aj ako **Little Yokohama**, či **Little Tokyo** bola mestská časť v kanadskom meste Vancouver, ktorú obývali japonskí emigranti. Nachádzala sa na sever od Chinatownu. Začiatkom 20. storočia na ňu zaútočili členovia *Ligy za vylúčenie Ázijcov*, ktorí vypálili časti Chinatownu. Japantown bol pred týmito násilníkmi varovaný a jeho obyvateľom sa podarilo zabrániť členom Ligy v ničení ich obchodov.

left|thumb|Japonské kultúrne centrum vo Vancouveri
Počas druhej svetovej vojny, keď boli kanadskí občania japonského pôvodu internovaní v táboroch a ich majetok skonfiškovaný, prestal byť Japantown čisto japonským etnickým územím. Aj keď sa doňho po skončení vojny niektorí Japonci vrátili, ich komunita sa už nikdy neobnovila. Jeho územie je teraz súčasťou mestskej časti Downtown Eastside.

Pozdĺž ulice Powell Street stále existuje zopár odkazov na bývalú japonskú štvrť. Buddhistický chrám Vancouver Buddhist Church, ktorý v minulosti slúžil ako Japonský metodistický kostol. Pred vypuknutím boomu otvárania japonských reštaurácií v 80. rokoch, sa na Powell Street nachádzali dve jediné japonské reštaurácie vo Vancouveri.

V parku Oppenheimer Park sa koná každý rok dvojdňový pouličný festival Powell Street Festival.

## Nový Japantown
Na ulici Alberni Street, medzi ulicou Burrard Street a mestskými časťami West End a downtown vznikla rozširujúca sa enkláva japonských maloobchodov a reštaurácií. Táto oblasť sa niekedy označuje ako **New Japantown**, alebo **Little Ginza**.

Táto oblasť je na vzostupe už 20 rokov. Nachádzajú sa v nej luxusné reštaurácie, tanečné kluby, karaoke bary, obchody a butiky so značkovým zbožím. Sú často navštevované návštevníkmi mesta a turistami z Japonska, ktorí hľadajú tovar a suveníry za vyjednanú cenu, podobnú cenám v Tokiu, alebo v Ósake.

## Externý odkaz
* Japantown na stránke Virtual Vancouver  

Kategória:Historické štvrte vo Vancouveri